దినారా సఫీనా
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్. ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను." ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.
మంగపట్నం
1902 సెప్టెంబరు 12.. మద్రాసు నుంచి బొంబాయికి మెయిల్‌ బయలుదేరింది. కడప జిల్లా మంగపట్నానికి అతి సమీపంలోని వంతెన వద్ద.. ఘోర ప్రమాదానికి గురైంది. ముంచుకొచ్చిన వరదకు వంతెన కొట్టుకుపోయి.. రైలు అందులో చిక్కుకుపోయింది. మొత్తం 71 మంది ఈ ప్రమాదంలో చనిపోయారు. మృతుల్లో థెరెసా ది లీమా ఉన్నారనగానే.. పేదలు, బాలికలు, శ్రమజీవులు కన్నీరు పెట్టుకొన్నారు. బెంగళూరు కేంద్రంగా పనిచేస్తున్న కార్మెలైట్‌ సిస్టర్స్‌ ఆఫ్‌ థెరెసా (సీఎ్‌సఎ్‌సటీ)సంస్థ స్థాపకురాలు ఆమె. అన్నార్థులకు అన్నంపెట్టి.. బాలికలు, నిరుపేదలకు అక్షరాలు నేర్పిన తల్లిగా.. దక్షిణాదిలో ది లీమా గుర్తింపు పొందారు. ఆ రోజు జరిగిన ప్రమాదంలో ఆమెతోపాటు పది మంది యురోపియన్లు, యురాసియాన్ల మృతదేహాలను గుర్తించారు. రైలు కట్ట పక్కన, మంగపట్నం గ్రామం సమీపంలో వీరందరినీ సామూహిక ఖననం చేశారు. వారి స్మృత్యార్థం అక్కడే స్థూపం నిర్మించారు. గతంలో ఒకసారి గండికోట ప్రాజెక్టు ముంపునకు ఈ ప్రాంతం గురయింది. మంగళవారం దేశవ్యాప్తంగా అనేక క్రైస్తవ సంఘాల ప్రతినిధులు స్థూపాన్ని సందర్శించి, ప్రత్యేక ప్రార్థనలు జరపనున్నారు. కాగా, థెరెసా లీమా విద్యారంగ సేవలకు గుర్తుగా.. 2003లో ‘ది’ లీమా ఇంగ్లీస్‌ మీడియం స్కూల్‌ని మంగపట్నంలో ఏర్పాటుచేశారు. అనంతపురం జిల్లా తాడిపత్రిలో బుద్ధిమాంద్యుల కేంద్రాన్ని ఈ స్కూలు ఆధ్వర్యంలో నిర్వహిస్తున్నారు.
మద్రాసులో 1858 జనవరి 29న ఆంగ్లో ఇండియన్‌ దంపతులకు థెరెసా ది లీమా (లీమాపురి రోజమ్మ) జన్మించారు. ఉపాధ్యాయ శిక్షణ పూర్తి చేసుకొన్న లీమా.. నన్‌గా మారి, జీవితాన్ని సేవకు అంకితం చేశారు. కేరళలోని అలెప్పీలో సుదీర్ఘకాలం విద్యాసేవలు అందించారు. అనాథలు, పేదకూలీ పిల్లలకు ఉచితంగా విద్య నేర్పారు. ఈ క్రమంలో బెంగళూరులో కార్మెలైట్‌ సిస్టర్స్‌ ఆఫ్‌ థెరెసా (సీఎస్‌ఎస్‌టీ) పేరిట సంస్థను స్థాపించారు. ఈ సంస్థ పనుల మీద బొంబాయికి బయలుదేరిన క్రమంలోనే, రైలు ప్రమాదంలో చనిపోయారు.